CELEX: 22008D0020
Language: mt
Date: 2008-02-01 00:00:00
Title: Deċiżjoni tal-Kumitat Konġunt taż-ŻEE Nru 20/2008 ta' l- 1 ta' Frar 2008 li temenda l-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

12.6.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 154/40
               
            DEĊIŻJONI TAL-KUMITAT KONĠUNT TAŻ-ŻEE
      Nru 20/2008
      ta' l-1 ta' Frar 2008
      li temenda l-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 86 u 98 tiegħu,
      Billi:
      
                  (1)
               
               
                  Il-Protokoll 31 għall-Ftehim kien emendat bid-Deċiżjoni tal-Kumitat Konġunt taż-ŻEE Nru 69/2007 tal-15 ta' Ġunju 2007 (1).
               
            
                  (2)
               
               
                  Huwa xieraq li l-kooperazzjoni tal-Partijiet Kontraenti fir-rigward tal-Ftehim tiġi estiża sabiex tinkludi r-Rakkomandazzjoni tal-Kummissjoni 2006/585/KE ta' l-24 ta' Awwissu 2006 dwar id-diġitizzazzjoni u l-aċċessibilità online ta' materjal kulturali u l-preżervazzjoni diġitali (2),
               
            IDDEĊIEDA KIF ĠEJ:
      Artikolu 1
      Il-paragrafu li ġej għandu jiġi mdaħħal wara l-paragrafu 6 ta' l-Artikolu 13 tal-Protokoll 31 tal-Ftehim:
      
         “7.   Il-Partijiet Kontraenti għandhom ifittxu li jsaħħu l-kooperazzjoni fil-qafas ta' l-attivitajiet tal-Komunità li jistgħu jirriżultaw mill-atti tal-Komunità li ġejjin:
         
                     —
                  
                  
                     
                        32006 H 0585: Ir-Rakkomandazzjoni tal-Kummissjoni 2006/585/KE ta' l-24 ta' Awwissu 2006 dwar id-digitizzazzjoni u l-aċċessibilità online ta' materjal kulturali u l-preżervazzjoni digitali (ĠU L 236, 31.8.2006, p. 28).”
                  
               
      Artikolu 2
      Din id-Deċiżjoni għandha tidħol fis-seħħ fil-jum wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim (*).
      Artikolu 3
      Din id-Deċiżjoni għandha tiġii ppubblikata fis-Sezzjoni u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 1 ta' Frar 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 304, 22.11.2007, p. 53.
      
         (2)  ĠU L 236, 31.8.2006, p. 28.
      
         (*)  L-ebda ħtiġijiet kostituzzjonali m'huma indikati.